Did Prophet Muhammad (SWS) Not Know How To Read And Write?
قرآن رسول اکرمﷺ کے حافظے میں محفوظ کروادیا جاتا تھا والی بات سمجھ میں آگئی اور آیت 87:6 کی بات بھی واضح ہوگئی۔ تاہم سورہ العنکبوت آیت 47 اور 48 کا ذیل ترجمہ کیا جاتا ہے : “اور اسی طرح ہم نے تمہاری طرف بھی کتاب اتاری تو جن کو ہم نے کتاب عطا فرمائی ہے ، وہ اس پر ایمان لائیں گے اور ان میں سے بعض اس پر ایمان لا بھی رہے ہیں اور ہماری آیات کا تو بس وہی انکار کرتے ہیں ، جو کٹر کافر ہیں اور تم تو اس سے پہلے نہ کوئی (آسمانی) کتاب تلاوت کرتے تھے اور نہ اس کو اپنے داہنے ہاتھ سے لکھتے تھے ۔ ایسا ہوتا تو یہ جھٹلانے والے مین میخ نکالتے۔” العنكبوت 47-48 اس آیت میں ہی اس کی دلیل بھی موجود ہے کہ نبوت ملنے کے بعد اور قرآن کے نزول کے ساتھ ساتھ رسول اکرمﷺ اسکو بذات خود اپنے داہنے ہاتھ سے لکھتے جاتے تھے۔ اوپر ترجمے کے بریکٹ میں لفظ آسمانی کا اضافی اور نیچے اسکے تبصرہ کہ اس آیت سے یہ ثابت ہوتا ہے کہ نبوت ملنے کے بعد رسول اکرمﷺ قرآن کو اپنے داہنے ہاتھ سے لکھتے جاتے تھے۔ برائے مہربانی اس بات کی حقیقت بیان کردیں